ai4bharat/Pralekha huggingface dataset:
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ నేపాల్ ప్రధాని శ్రీ శేర్ బహాదుర్ దేవుబా తో టెలిఫోన్ లో మాట్లాడారు
ప్రధాన మంత్రి శ్రీ నరేంద్ర మోదీ ఈ రోజు న నేపాల్ ప్రధాని శ్రీ శేర్ బహాదుర్ దేవుబా తో టెలిఫోన్ లో మాట్లాడారు. నేపాల్ ప్రధాని గా శ్రీ శేర్ బహాదుర్ దేవుబా ఎన్నికైనందుకు మరియు పార్లమెంట్ లో విశ్వాస తీర్మానం పై జరిగిన వోటింగు లో గెలుపు ను సాధించినందుకు ఆయన ను శ్రీ నరేంద్ర మోదీ అభినందించి, శుభాకాంక్షలు తెలిపారు.
భారతదేశాని కి, నేపాల్ కు మధ్య నెలకొన్న విశిష్టమైనటువంటి మరియు ఉభయ దేశాల ప్రజల మధ్య ప్రత్యేక మైత్రి ని సూచిస్తూ ఉన్నటువంటి శతాబ్దాల నాటి సంబంధాల ను గురించి ఈ సందర్భం లో ఇరువురు నేత లు గుర్తు కు తెచ్చుకొన్నారు. అన్ని రంగాల లో ద్వైపాక్షిక సహకారాన్ని మరింత గా పెంచుకోవడం కోసం కలసి పని చేయడానికి వారు సమ్మతి ని వ్యక్తం చేశారు.
మరీ ముఖ్యం గా, కోవిడ్-19 మహమ్మారి కి వ్యతిరేకం గా ప్రస్తుతం చేస్తున్న ప్రయత్నాల ను సమన్వయ పరచుకోవడం గురించి, తత్సంబంధిత సహకారాన్ని బలోపేతం చేసుకోవడం గురించిన పద్ధతుల పై వారు చర్చించారు.
యువజన వ్యవహారాలు, క్రీడల మంత్రిత్వ శాఖ
ఐటిబిపి నిర్వహిస్తున్న 200 కిలోమీటర్ల 'ఫిట్ ఇండియా వాక్థాన్'ను ప్రారంభించనున్న కేంద్ర క్రీడా మంత్రి శ్రీ కిరణ్ రిజిజు, నటుడు విద్యుత్ జమ్వాల్
కేంద్ర క్రీడా మంత్రి శ్రీ కిరణ్ రిజిజు, నటుడు విద్యుత్ జమ్వాల్తో కలిసి అక్టోబర్ 31న రాజస్థాన్లోని జైసల్మేర్లో 200 కిలోమీటర్ల పొడవైన 'ఫిట్ ఇండియా వాక్థాన్'ను ప్రారంభించనున్నారు.
ఇండో టిబెటన్ బోర్డర్ పోలీస్ నిర్వహిస్తున్న ఈ కార్యక్రమం 3 రోజులు  కొనసాగుతుంది. ఈ వాక్థాన్లో వివిధ కేంద్ర సాయుధ పోలీసు దళాల  జవాన్లు మరియు సిబ్బంది పాల్గొని 200 కిలోమీటర్లకు పైగా కవాతు చేస్తారు.
ఈ వాక్థాన్ కవాతు పగలు, రాత్రి కూడా కొనసాగుతుంది. భారత-పాకిస్తాన్ సరిహద్దులో ఉన్న థార్ ఎడారిలోని ఇసుక దిబ్బల గుండా కూడా ఈ కవాతు వెళుతుంది.
రాబోయే కార్యక్రమం గురించి శ్రీ కిరణ్ రిజిజు మాట్లాడుతూ.."ఫిట్ ఇండియా ఉద్యమాన్ని ప్రజా ఉద్యమంగా మార్చాలని ప్రధాని పిలుపు నిచ్చారని చెప్పారు. ఫిట్నెస్ ప్రాముఖ్యత పట్ల ప్రజల్లో అవగాహన కల్పించడానికి..మన జవాన్లు ఈ ప్రత్యేకమైన వాక్థాన్ చేపట్టడం సంతోషంగా ఉందని చెప్పారు. జైసల్మేర్ జవాన్లతో కలిసి ఈ వాక్లో పాల్గొంటానని తెలిపారు. ఫిట్ ఇండియా ఉద్యమాన్ని దేశంలోని ప్రతి మూలకు తీసుకెళ్లడమే క్రీడా మంత్రిత్వ శాఖ యొక్క ముఖ్య ప్రయత్నం"అని చెప్పారు.
క్రీడామంత్రి ఆలోచనలతో బాలీవుడ్ నటుడు మరియు ఫిట్నెస్ ఐకాన్ విద్యామ్ జమ్వాల్ ఏకీభవించారు. "ఫిట్ ఇండియా వాకథాన్ ద్వారా ఫిట్నెస్ యొక్క ప్రాముఖ్యతను అద్భుతంగా చెప్పడం పట్ల తనకు ఆనందంగా ఉందన్నారు. శ్రీ కిరణ్ రిజిజుతో ఈ కార్యక్రమాన్ని ప్రారంభించనుండడం మరియు ఫిట్నెస్ గురించి జవాన్లు చేసే ప్రచారంలో తాను కూడా పాల్గొనుడడం తనకు గర్వకారణంగా ఉందని చెప్పారు.
'ఫిట్ ఇండియా వాక్థాన్' ఆరోగ్యకరమైన జీవనశైలి గురించి ప్రజల్లో అవగాహన కల్పించడమే లక్ష్యంగా పెట్టుకుంది. ఇటీవల ముగిసిన 'ఫిట్ ఇండియా ఫ్రీడమ్ రన్' భారతదేశంలోని 6.5 కోట్లకు పైగా ప్రజలు పాల్గొన్నారు.
ప్రధాన మంత్రి కార్యాలయం
అరుణాచల్ ప్రదేశ్లో 254 ‘4జి’ మొబైల్ టవర్ల ఏర్పాటుపై ప్రధానమంత్రి హర్షం
అరుణాచల్ ప్రదేశ్లో 254 ‘4జి’ మొబైల్ టవర్లు ఏర్పాటు చేయడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ టవర్లన్నింటినీ జాతికి అంకితం చేసినట్లు కేంద్ర మంత్రి శ్రీ కిరణ్ రిజిజు వరుస ట్వీట్ల ద్వారా తెలిపారు. వీటిద్వారా రాష్ట్రంలోని 336 మారుమూల గ్రామాలకు హైస్పీడ్ ఇంటర్నెట్ సౌకర్యం అందుబాటులోకి వస్తుందని పేర్కొన్నారు.
కేంద్ర మంత్రి ట్వీట్లపై స్పందనగా పంపిన సందేశంలో:
“అరుణాచల్ ప్రదేశ్లో అనుసంధానం మెరుగు దిశగా సంతోషం కలిగించే వార్తలివి” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఢిల్లీలో మలేరియా, డెంగ్యూ, చికున్ గున్యా వ్యాధుల నివారణ, నియంత్రణకు చేపట్టాల్సిన చర్యలపై ఉన్నతస్థాయి సమీక్షా సమావేశం కేంద్ర ఆరోగ్య శాఖ మంత్రి డాక్టర్ హర్షవర్ధన్ ఆధ్వర్యంలో సమావేశం
కోవిడ్ -19 మహమ్మారి నేపథ్యంలో వెక్టర్ జనిత వ్యాధుల నివారణకోసం వినూత్న చైతన్య కార్యక్రమాలు చేపట్టాలని సూచించిన కేంద్ర మంత్రి
ప్రజల సహకారంతోపాటు సంబంధిత శాఖల భాగస్వామ్యంతో వెక్టర్ జనిత వ్యాధుల నివారణ, నియంత్రణ చేయాలని ఆదేశించిన కేంద్రమంత్రి
ఢిల్లీలో వెక్టర్ జనిత వ్యాధులైన మలేరియా, డెంగ్యూ, చికున్ గున్యా వ్యాధుల నివారణ, నియంత్రణకు చేపట్టాల్సిన చర్యలపై కేంద్ర ఆరోగ్యశాఖ మంత్రి శ్రీ హర్షవర్ధన్ ఆధ్వర్యంలో ఉన్నతస్థాయి సమీక్షాసమావేశం జరిగింది. ఈ సమావేశం వీడియో కాన్ఫరెన్స్ ద్వారా నిర్వహించారు.
 కేసులు జులై నెలలో మొదలవుతాయని,అక్టోబర్ నెలలో పెరుగుతాయని, నవంబర్, డిసెంబర్ నాటికి తగ్గుతాయని తెలిపారు. అలాగే చికున్ గున్యా, మలేరియా వ్యాధుల గురించి కూడా వివరించారు. వీటిని సమర్థవంతంగా తిప్పికొట్టే వ్యూహాల గురించి వివరించారు. కేంద్ర రాష్ట్ర ప్రభుత్వాలకు చెందిన సంస్థలు, మునిసిపల్ కార్పొరేషన్ సంస్థలు సమన్వయంతో వ్యవహరించి వీటిని నివారించవచ్చని అన్నారు.
కోవిడ్ -19 వైరస్ వ్యాప్తి చెందకుండా అన్ని జాగ్రత్తలు తీసుకుంటూనే సమాజంలోని అన్ని వర్గాల ప్రజలు వెక్టర్ జనిత వ్యాధుల నివారణ, నియంత్రణకు కృషి చేయాలని కేందమంత్రి శ్రీ హర్షవర్ధన్ అన్నారు.
వెక్టర్ జనిత వ్యాధులు రాకుండా వుండడానికిగాను పరిసరాల పారిశుద్ధ్యం చాలా ముఖ్యమని, వెక్టర్ లేకుండా చేసుకోవాలని కేంద్ర మంత్రి అన్నారు. ప్రజల భాగస్వామ్యంతో ఈ పని చేయాలని అధికారులకు సూచించారు. దోమలు లేకుండా చూసుకోవాలని, అన్ని శాఖలు చిత్తశుద్ధితో పని చేయాలని కోరారు.
ప్రస్తుతం కోవిడ్ -19 వైరస్ కారణంగా తీవ్రస్థాయిలో ఇబ్బంది పడుతున్నామని ఇలాంటి పరిస్థితుల్లో వెక్టర్ జనిత వ్యాధులు ప్రబలకుండా చూసుకోవాలని కేంద్ర మంత్రి శ్రీ హర్షవర్ధన్ కోరారు. 2015లో ఢిల్లీలో 16 వేల మందికి డెంగ్యూ జ్వరం వచ్చిందని 60 మంది చనిపోయారని ఈ సారి ఇంతవరకూ 50 కేసులు నమోదయ్యాయని మంత్రి అన్నారు. ఈ విషయంలో గతంతో పోలిస్తే పరిస్థితి మెరుగ్గా వుందని అన్నారు.
గతంలో వెక్టర్ జనిత వ్యాధులపై స్కూలు పిల్లలు చక్కటి చైతన్యం తెచ్చారని గుర్తు చేశారు శ్రీ హర్షవర్ధన్. అయితే ప్రస్తుతం కోవిడ్ -19 కారణంగా పాఠశాలలు మూసేయడం జరిగింది కాబట్టి స్కూలు విద్యార్థులు ఇంటికే పరిమితమయ్యారని ఈ పరిస్థితుల్లో ఆయా ప్రాంతాల్లోని ప్రజలు ఎవరికివారు తమ పరిసరాలను శుభ్రంగా వుంచుకోవాలని కోరారు. మురుగు నీరు లేకుండా చూసుకోవాలని, దోమలు నివసించడానికి వీలు లేకుండా చూసుకోవాలని కోరారు.
ఢిల్లీ ప్రభుత్వానికి కావలసిన సాయాన్ని అందించడానికి కేంద్రం సదా సిద్ధంగా వుందని ఆయన అన్నారు.
ఢిల్లీ లెప్టినెంట్ గవర్నర్ శ్రీ అనిల్ బాయ్ జాల్ మాట్లాడుతూ డెంగ్యూ, మలేరియా, చికున్ గున్యా రోగాల నివారణ, నియంత్రణకోసం అత్యధిక ప్రాధాన్యత ఇస్తామని అన్నారు. ఈ కార్యక్రమంలో కేంద్ర ఆరోగ్యశాఖ సహాయ మంత్రి శ్రీ అశ్విని కుమార్ చౌబే, ఢిల్లీ ఆరోగ్య శాఖ మంత్రి శ్రీ సత్యేంద్ర జైన్ ఇంకా పలువురు కేంద్ర రాష్ట్ర ప్రభుత్వాల ఉన్నతాధికారులు పాల్గొన్నారు.
ప్రధాన మంత్రి కార్యాలయం
ఉత్తర్ ప్రదేశ్ లోని లోని కొన్ని ప్రాంతాల లో పిడుగుల కారణం గా ప్రాణనష్టం సంభవించినందుకు సంతాపం తెలిపిన ప్రధాన మంత్రి
బాధితుల కు పరిహారాన్ని ప్రకటించారు
ఉత్తర్ ప్రదేశ్ లోని కొన్ని ప్రాంతాల లో పిడుగు లు పడ్డ కారణం గా ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేసి, బాధితుల కు పరిహారాన్ని ప్రకటించారు.
‘‘ఉత్తర్ ప్రదేశ్ లో అనేక చోట్ల పిడుగు లు పడటం తో ప్రాణ నష్టం జరగడం హృదయవిదారకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల తాలూకు దగ్గరి బంధువుల కు నేను సంతాపాన్ని వ్యక్తం చేస్తున్నాను. ఈశ్వరుడు వారి కి కలిగిన ఈ దు:ఖాన్ని ఓర్చుకొనేటటువంటి శక్తి ని ఇవ్వుగాక : ప్రధాన మంత్రి @narendramodi
ఉత్తర్ ప్రదేశ్ లో కొన్ని ప్రాంతాల లో పిడుగు పాటు కారణం గా ప్రాణ నష్టం, ఇతరత్రా నష్టాలు సంభవించినట్లు ప్రధాన మంత్రి కి వివరించడం జరిగింది. మృతుల దగ్గరి సంబంధికుల కు 2 లక్షల రూపాయల వంతు న, గాయపడ్డ వారికి 50,000 రూపాయల వంతు న పరిహారాన్ని పిఎమ్ఎన్ఆర్ఎఫ్ నుంచి ఇవ్వడం జరుగుతుంది అని ప్రధాన మంత్రి @narendramodi ప్రకటించారు ’’ అని పిఎమ్ఒ ఒక ట్వీట్ లో తెలిపింది.
ఆయుష్
పుణెలో గిరిజన ఆరోగ్య సంరక్షణకు ప్రకృతి వైద్యం ప్రాజెక్టును ప్రారంభించనున్న ఆయుష్ మంత్రి
గాంధీజయంతి పర్వదినాన్ని పురస్కరించుకుని ఆయుష్ మంత్రిత్వ శాఖ సహాయమంత్రి  శ్రీ శ్రీపాద్ యశో నాయక్ రేపు వీడియో కాన్ఫరెన్సింగ్ ద్వారా మహారాష్ట్రలోని పుణె సమీపంలో గోహె బద్రుక్ గిరిజన ఆవాస ప్రాంతంలో ప్రకృతి చికిత్సాలయాన్ని ప్రారంభిస్తారు. ఈ ఆస్పత్రి గిరిజన తెగలకు చెందిన రోగులకు ప్రకృతి చికిత్స, యోగా చికిత్సా కేంద్రంగా వ్యవహరిస్తుంది. అలాగే గిరిజనుల్లోని వైద్య అలవాట్లకు ప్రకృతి చికిత్స, యోగా నైపుణ్యాలు కూడా జోడించే శిక్షణ కేంద్రంగా కూడా పని చేస్తుంది. అలాగే గిరిజనుల్లోని వైద్య చికిత్సా అలవాట్లపై అధ్యయనం నిర్వహించి వాటి ఆధారంగా శ్వాసకోశ వ్యాధులకు చికిత్సా విధానాలు అభివృద్ధి చేస్తుంది. మహారాష్ట్ర ప్రభుత్వ గిరిజనాభివృద్ధి శాఖ మంత్రి శ్రీ కెసి పడావి ఈ కార్యక్రమంలో పాల్గొంటారు.
ఈ ప్రాంతంలోని గిరిజన పాఠశాల  ప్రాంగణాన్ని యోగా, ప్రకృతి చికిత్సాలయంగా మార్చేందుకు వీలుగా దాన్ని అప్పగించేందుకు పూణె ప్రాంతంలోని గోడెగాం సమగ్ర గిరిజనాభివృద్ధి ప్రాజెక్టు... ప్రాజెక్ట్ అధికారికి, ఎన్ఐఎన్ డైరెక్టర్ కు మధ్య కుదిరిన అవగాహన ఒప్పందం ఫలితంగా ఈ ఆరోగ్య కేంద్రం ఏర్పాటవుతోంది. ఈ ప్రాంతంలోని గిరిజన తెగలకు చెందిన రోగులకు ప్రకృతి చికిత్స, యోగా చికిత్స అందించడం, వారిలోని రోగనిరోధక శక్తికి సంబంధించిన లోపాన్ని సరిదిద్దడం ఈ ప్రాజెక్టు ప్రత్యేక లక్షణం. ఈ ప్రకృతి చికిత్స, యోగా ఆస్పత్రి, శిక్షణ కేంద్రం యావత్ దేశానికే ఒక నమూనాగా నిలుస్తుంది.
గోహె బద్రుక్ ప్రకృతి చికిత్సాలయం 20 పడకలు కలిగి ఉండి అటు ఔట్ పేషెంట్లు, ఇటు ఇన్ పేషెంట్లకు వైద్య సేవలందించగల సామర్థ్యాలు కలిగి ఉంది. ఇందులో చక్కని వసతులున్న యోగా హాలు, ప్రకృతి ఆహార కేంద్రం, పలు ప్రకృతి చికిత్సలు ఉన్నాయి.
ఈ కేంద్రం స్థానికంగా అందుబాటులో ఉన్న వనరులను ఉపయోగించుకుని స్థానిక ప్రజల పోషకాహార అవసరాలు తీర్చడంపై దృష్టి సారించడంతో పాటు ప్రకృతి చికిత్సల ద్వారా స్థిరమైన ఆరోగ్య సంరక్షణ మోడల్ అనుసరిస్తుంది. అలాగే స్థానిక గిరిజన ప్రజలకు దీర్ఘకాలం పాటు ప్రయోజనం చేకూర్చడం లక్ష్యంగా ఈ కేంద్రం తేలికపాటి ప్రకృతి చికిత్సలపై గిరిజన సోదరసోదరీమణులకు శిక్షణ ఇచ్చే కేంద్రంగా కూడా వ్యవహరిస్తుంది. అలాగే గిరిజనులకు నానాటికీ పెరుగుతున్న డిమాండుకు అనుగుణంగా ప్రకృతి చికిత్స, యోగా, వెల్ నెస్, స్పా విభాగాల్లో స్వయం ఉపాధి అవకాశాలతో సాధికారం చేస్తుంది.
రైల్వే మంత్రిత్వ శాఖ
ప్రయాణీకులకు ప్రపంచస్థాయి సౌకర్యాలు కల్పిస్తున్న భారతీయ రైల్వేలు
68,800 బోగీల్లో 2,45,400కు పైగా బయో టాయిలెట్లు ఏర్పాటు
200 స్టేషన్లలో పర్యావరణహిత ఏర్పాట్లకు 2019-20లో ఐఎస్వో 14001 గుర్తింపు
సుఖమయ ప్రయాణం కోసం స్వచ్ఛ్ భారత్, స్వచ్ఛ్ రైల్వేస్ వంటి కార్యక్రమాలు నిర్వహణ
ప్రపంచ అత్యుత్తమ రైల్వే వ్యవస్థల్లో ఒకటైన భారతీయ రైల్వేలు.., ప్రయాణీకులకు ప్రపంచస్థాయి సౌకర్యాలు కల్పించడానికి కట్టుబడి పని చేస్తున్నాయి. పరిశుభ్ర వాతావరణం, చక్కటి ప్రయాణ అనుభూతి కోసం స్వచ్ఛ్ భారత్, స్వచ్ఛ్ రైల్వేస్ వంటి అనేక కార్యక్రమాలను రైల్వేలు చేపట్టాయి.
ప్రయాణీకుల సౌకర్యం కోసం రైల్వేలు చేపట్టిన కార్యక్రమాల్లో కొన్ని:
2019-20లో, 14,916 బోగీల్లో 49,487 బయో టాయిలెట్లను ఏర్పాటు చేశారు. దీంతో వీటి మొత్తం సంఖ్య 68,800 బోగీల్లో 2,45,400 దాటింది. దీనివల్ల 100 శాతం బయో టాయిలెట్లు ఏర్పాటు పూర్తయింది.
మహాత్మాగాంధీ 150వ జయంతి అయిన 2019 అక్టోబర్ 2 నుంచి చిన్నపాటి ప్లాస్టిక్ ముక్కను కూడా రైల్వేలు ఉపయోగించలేదు.
రైల్వేలు చేస్తున్న కృషితో, స్వచ్ఛ్ భారత్ కార్యాచరణ ప్రణాళిక అమలు కోసం ఉత్తమ ప్రయత్నం చేస్తున్న మంత్రిత్వ శాఖగా రైల్వే శాఖ గుర్తింపు పొందింది. 2019 సెప్టెంబర్ 6న రాష్ట్రపతి చేతుల మీదుగా పురస్కారం అందుకుంది.
200 స్టేషన్లలో పర్యావరణహిత ఏర్పాట్ల అమలుకు 2019-20లో ఐఎస్వో 14001 సర్టిఫికెట్ లభించింది.
953 స్టేషన్లలో సమీకృత యంత్ర ఆధారిత పరిశుభ్రత కార్యక్రమాలు చేపడుతున్నారు.
రాజధాని, శతాబ్ధి, దురంతో వంటి దూర ప్రయాణాలు చేసే 2200కు పైగా రైళ్లలో.. ప్రయాణ సమయంలోనే మరుగుదొడ్లు, ద్వార మార్గాలు, నడవాలు, కంపార్టుమెంట్లను శుభ్రం చేసేలా "ఆన్బోర్డ్ హౌస్ కీపింగ్ సర్వీస్"  ఉంది.
2120 రైళ్లలో ఎస్ఎంఎస్ ఆధారిత "కోచ్ మిత్ర" సేవ ద్వారా ఓబీహెచ్ఎస్ సౌకర్యాన్ని పొందవచ్చు.
ఏసీ బోగీల్లో అందించే దుప్పట్ల వంటి వస్త్రాల శుభ్రతలో నాణ్యత పెంచేందుకు యాంత్రిక లాండ్రీలు ఏర్పాటు చేస్తున్నారు. 2019-20లో 8 యాంత్రిక లాండ్రీలు ఏర్పాటు చేయగా, వీటి మొత్తం సంఖ్య 68కి చేరింది.
రైల్వే స్టేషన్లలో పర్యావరణహిత వాతావరణం కోసం.., ప్లాస్టిక్ వాడకం తగ్గింపు, పునర్వినియోగం, ప్లాస్టిక్ ధ్వంసం చేయడానికి "ప్లాస్టిక్ బాటిల్ క్రషింగ్ మెషీన్స్"  ఏర్పాటు కోసం సమగ్ర విధానపర మార్గదర్శకాలను తెచ్చారు. ప్రస్తుతానికి, జిల్లా ప్రధాన రైల్వే స్టేషన్లు సహా 229 స్టేషన్లలో 315 "ప్లాస్టిక్ బాటిల్ క్రషింగ్ మెషీన్స్" ఏర్పాటు చేశారు.
2019-20లో, 8 ప్రాంతాల్లో ఆటోమేటి కోచ్ వాషింగ్ ప్లాంట్లు  ఏర్పాటు చేశారు. దీంతో వీటి మొత్తం సంఖ్య 20కి చేరింది.
రైళ్లు స్టేషన్లలో ఆగినప్పుడు నీటి నింపడానికి జరుగుతున్న సమయం వృథాను అరికట్టేందుకు, వేగంగా నీటిని నింపే వ్యవస్థలను 29 చోట్ల ఏర్పాటు చేశారు. వీటి మొత్తం సంఖ్య 44కు చేరింది.
(
జాతీయ ఆర్థిక నివేదన ప్రాధికార సంస్థ
సిఎ రాజీవ్ బెంగాలీని ఐదేళ్ల పాటు వృత్తి నుండి నిషేధించిన ఎన్ఎఫ్ఆర్ఏ : రూ. 5 లక్షల జరిమానా విధింపు
హిమాచల్ ప్రదేశ్ లో ఎక్కువగా తెలియని ప్రాంతాలకు ప్రాచుర్యం కల్పించేందుకు ప్రభుత్వం "నై రాహెన్ నై మంజిలీన్"పథకాన్ని ప్రారంభించింది.. శ్రీ జై రామ్ ఠాకూర్
ప్రజల భాగస్వామ్యంతో మొత్తం ప్రభుత్వ విధానం దేశంలో పర్యాటక రంగంలో విప్లవాత్మక మార్పులు తీసుకు వస్తుంది.. శ్రీ జి.కిషన్ రెడ్డి
ఎన్ఎస్ఎస్, ఎన్సిసి తరహాలో అన్ని స్థాయిల్లో యువ పర్యాటక క్లబ్బుల ఏర్పాటుకు ప్రయత్నాలు జరగాలి.. శ్రీ కిషన్ రెడ్డి
2016-17 ఆర్థిక సంవత్సరానికి వృత్తిపరమైన దుష్ప్రవర్తనకు సంబంధించి ట్రైలాజిక్ డిజిటల్ మీడియా లిమిటెడ్  చట్టబద్ధమైన ఆడిట్ కోసం ఎంగేజ్మెంట్ పార్టనర్ సుబ్రమణ్యం బెంగాలీ & అసోసియేట్స్కు చెందిన సిఏ రాజీవ్ బెంగాలీని నేషనల్ ఫైనాన్షియల్ రిపోర్టింగ్ అథారిటీ  కంపెనీల చట్టం 2013  సెక్షన్ 132 ప్రకారం ఆదేశాలు జారీ చేసింది. రూ. ఐదు లక్షల జరిమానా విధించడమే కాకుండా ఏదైనా కంపెనీ, బాడీ కార్పొరేట్కు చట్టబద్ధమైన ఆడిటర్, అంతర్గత ఆడిటర్గా నియమించబడకుండా ఎన్ఎఫ్ఆర్ఏ ఆయనను ఐదేళ్లపాటు నిషేధించింది.
వృత్తిపరమైన దుష్ప్రవర్తన విచారణ సమయంలో కొన్ని ప్రధాన లోపాలు గుర్తించారు.
- టీడీఎంఎల్ ఫైనాన్షియల్ స్టేట్మెంట్లలో క్యాష్ ఫ్లో స్టేట్మెంట్ను చేర్చనప్పటికీ క్యాష్ ఫ్లో స్టేట్మెంట్ ఆడిట్ను ఆడిటర్ తప్పుగా నివేదించారు. కల్పిత నగదు లావాదేవీల ప్రకటనతో ఎన్ఎఫ్ఆర్ఏని తప్పుదారి పట్టించేందుకు ఆడిటర్ ప్రయత్నించారు.
- కంపెనీ వ్యవహారాలపై వాస్తవమైన, న్యాయబద్ధమైన దృక్పథాన్ని ప్రతిబింబించని ఫైనాన్షియల్ స్టేట్మెంట్లపై మార్పులేని ఆడిట్ అభిప్రాయాన్ని జారీ చేయడంలో ఆడిటర్ చాలా నిర్లక్ష్యంగా వ్యవహరించారు.
- టీడీఎంఎల్ రూ. 24.06 కోట్ల ఇతర ఇతర ఖర్చులను గుర్తించింది. రూ. 14.87 కోట్ల చిల్లర ఖాతాను రద్దు చేసింది, ఇది మొత్తం ఖర్చులు రూ.71.43 కోట్లలో 54.50%. అటువంటి ఖర్చులు అంతకుముందు సంవత్సరం ఇదే ఖర్చులు రూ. 1.28 కోట్ల కంటే 3041% ఎక్కువ. అటువంటి అసాధారణ లావాదేవీలు ఉన్నప్పటికీ మోసం కారణంగా మెటీరియల్ మిస్టేట్మెంట్ల సంభావ్యత పట్ల తగిన శ్రద్ధతో మరియు వృత్తిపరమైన సందేహాన్ని కొనసాగించడంలో ఆడిటర్ విఫలమయ్యారు.
వివరణాత్మక పెనాల్టీ ఆర్డర్ను ఎన్ఎఫ్ఆర్ఏ వెబ్సైట్లో యాక్సెస్ చేయవచ్చు: https://nfra.gov.in.
ఉప రాష్ట్రపతి సచివాలయం
బుద్ధ పూర్ణిమ సందర్భంగా దేశ ప్రజలకు శుభాకాంక్షలు తెలిపిన ఉపరాష్ట్రపతి
బుద్ధ పూర్ణిమను పురస్కరించుకుని భారత ఉపరాష్ట్రపతి శ్రీ ముప్పవరపు వెంకయ్య నాయుడు దేశ ప్రజలకు శుభాకాంక్షలు తెలియజేశారు.
వారి సందేశంలోని పూర్తి వచనం...
బుద్ధ భగవానుని జయంతికి గుర్తుగా జరుపుకునే బుద్ధపూర్ణిమ శుభ సందర్భంలో దేశ ప్రజలందరికీ శుభాకాంక్షలు.
సత్యం, ధర్మం, నిజాయితీ అనే మార్గాన్ని అనుసరించే దిశగా బుద్ధ భగవానుడు ప్రపంచ మానవాళిని ప్రేరేపించారు. ఆయన బోధనలు ఆధ్యాత్మిక మేలు కొలుపు ద్వారా ప్రజలకు దిశను, దశను చూపించాయి. శాంతి, సత్యం, కరుణ అనే బుద్ధ భగవానుని సందేశాలు ప్రపంచాన్ని జ్ఞాన మార్గంలో నడిపించాయి. వారి బోధనలు అన్ని కాలాలకు ఆచరణీయాలే.
కోవిడ్ -19 మహమ్మారి విసురుతున్న సవాళ్ళను అధిగమిస్తున్న ఈ పరీక్షా సమయంలో, మనమంతా సార్వత్రిక ప్రేమ, సహనం, కరుణ అనే మార్గాలను అవలంబించారు. పేదలు మరియు సహాయం అవసరమైన వారికి ఆపన్న హస్తాన్ని అందించాలి. కరోనా వైరస్ కు వ్యతిరేకంగా జరిగే ఈ యుద్ధంలో ఇతరులను కాపాడేందుకు తమ ప్రాణాలను పణంగా పెడుతున్న ముందు వరుస యోధులకు సైతం ఈ సందర్భంగా కృతజ్ఞతలు తెలియజేయాలి.
ప్రధాన మంత్రి కార్యాలయం
గ్లోబల్ఇన్ ఫ్రాస్ట్రక్చర్ ఎండ్ ఇన్ వెస్ట్ మంట్  మరియు ఇండియా-మిడిల్ ఈస్ట్-యూరోప్ ఇకానామిక్కారిడర్ ల కోసం భాగస్వామ్యం
ప్రధాన మంత్రి శ్రీ నరేంద్ర మోదీ మరియు యుఎస్ఎ అధ్యక్షుడు మాన్య శ్రీ జో బైడెన్ లు 2023 సెప్టెంబరు 9 వ తేదీ న న్యూ ఢిల్లీ లో జి-20 శిఖరాగ్ర సమ్మేళనం జరుగుతున్న నేపథ్యం లో, గ్లోబల్ ఇన్ ఫ్రాస్ట్రక్చర్ ఎండ్ ఇన్ వెస్ట్ మంట్  మరియు ఇండియా-మిడిల్ ఈస్ట్-యూరోప్ ఇకానామిక్ కారిడర్ ల కోసం భాగస్వామ్యం అంశం పై ఏర్పాటైన ఒక ప్రత్యేక కార్యక్రమాని కి సంయుక్తం గా అధ్యక్షత ను వహించారు.
భారతదేశాని కి, మధ్య ప్రాచ్యాని కి మరియు యూరోపునకు మధ్య మౌలిక సదుపాయాల అభి వృద్ధి తో పాటు గా సంధానాన్ని బలపరచడం కోసం ఇతోధిక పెట్టుబడి ని సమకూర్చాలనే ధ్యేయం తో ఈ కార్యక్రమాన్ని నిర్వహించడం జరిగింది.
యూరోపియన్ యూనియన్ , ఫ్రాన్స్, జర్మనీ, ఇటలీ, మారిశస్, యుఎఇ మరియు సౌదీ అరేబియాల తో పాటు గా ప్రపంచ బ్యాంకు కు చెందిన నేత లు కూడా ఈ కార్యక్రమం లో పాలుపంచుకొన్నారు.
అభివృద్ధి చెందుతున్న దేశాల లో మౌలిక సదుపాయాల కల్పన లో గల అంతరాల ను కుదించడం, అలాగే ప్రపంచ వ్యాప్తం గా స్థిరాభి వృద్ధి లక్ష్యాల  లో పురోగతి ని వేగవంతం చేసే దిశ లో ఉద్దేశించినటువంటి ఒక అభి వృద్ధిప్రధాన మైనటువంటి కార్యక్రమమే ఈ పిజిఐఐ అని చెప్పాలి.
భారతదేశాన్ని గల్ఫ్ ప్రాంతాని కి కలుపుతూ ఒక ఈస్టర్న్ కారిడర్ మరియు గల్ఫ్ ప్రాంతాన్ని యూరోప్ నకు కలిపే ఒక నార్దర్న్ కారిడర్ లు ఐఎమ్ఇసి లో భాగం గా ఉంటాయి. దీనిలో రైలు మార్గం, ఇంకా శిప్-రైలు ట్రాన్జిట్ నెట్ వర్క్ మరియు రహదారి రవాణా మార్గాలు కూడా కలిసి ఉంటాయి.
ఐఎమ్ఇసి అనేది ప్రధాన మంత్రి తన ప్రసంగం లో, భౌతిక పరమైనటువంటి, డిజిటల్ పరమైనటువంటి మరియు ఆర్థికపరమైనటువంటి సంధానానికి ఉన్న ప్రాముఖ్యాన్ని గురించి నొక్కి పలికారు. భారతదేశాని కి మరియు యూరోపునకు మధ్య ఆర్థిక ఏకీకరణాన్ని ప్రోత్సహిస్తుందని ఆయన అన్నారు.
ఐఎమ్ఇసి పై ఒక అవగాహన పూర్వక ఒప్పంద పత్రం  పైన భారతదేశం, యుఎస్ఎ, సౌదీ అరేబియా, యుఎఇ, యూరోపియన్ యూనియన్, ఇటలీ, ఫ్రాన్స్ మరియు జర్మనీ లు సంతకాలు చేశాయి.
ప్రాజెక్ట్-గేట్ వే-మల్టిలాటరల్-ఎమ్ఒయు ను చూడడానికి ఇక్కడ క్లిక్ చేయగలరు.
హోం మంత్రిత్వ శాఖ
నాలుగు రాష్ట్రాలు, ఒక కేంద్రపాలిత ప్రాంతంలోని 19 జిల్లాల్లోని 46 సరిహద్దు బ్లాకులలో గల జిల్లాల సమగ్రాభివృద్ధి కోసం కేంద్ర ప్రాయోజిత పథకం వైబ్రెంట్ విలేజెస్ ప్రోగ్రాం ను ఆమోదించిన ప్రభుత్వం
మొత్తం 4 రాష్ట్రాలు, 01 కేంద్రపాలిత ప్రాంతంలోని 19 జిల్లాలకు చెందిన 46 సరిహద్దు బ్లాకులలోని గ్రామాల సమగ్రాభివృద్ధి కోసం కేంద్ర ప్రాయోజిత పథకమైన వైబ్రెంట్ విలేజెస్ ప్రోగ్రామ్ నికి ప్రభుత్వం ఆమోదాన్ని తెలిపింది. ఉత్తరాన సరిహద్దులు కలిగిన లడాఖ్ , అరుణాచల్ ప్రదేశ్, హిమాచల్ ప్రదేశ్, సిక్కిం, ఉత్తరాఖండ్ రాష్ట్రాలు ఇందులో ఉన్నాయి. ఈ కార్యక్రమం అమలు కోసం ఆర్థిక సంవత్సరం 2022-23 నుంచి 2025-26 కాలానికి రూ. 4800 కోట్ల మేరకు నిధులను కేటాయించింది.
తొలుత, ఈ కార్యక్రమం కింద ప్రాధాన్యతా ప్రాతిపదికన సమగ్రంగా అభివృద్ధి చేసేందుకు 662 సరిహద్దు గ్రామాలను గుర్తించడం జరిగింది. రాష్ట్రాల వారీగా గ్రామాల సంఖ్య ఈ విధంగా ఉంది- అరుణాచల్ ప్రదేశ్ -455, హిమాచల్ ప్రదేశ్ -75, లడాఖ్ -35, సిక్కిం- 46, ఉత్తరాఖండ్ -51.
ఈ కార్యక్రమం కింద దిగువన పేర్కొన్న అంశాలను ప్రమేయం కోసం గుర్తించారు -  ఆర్థిక వృద్ధి - జీవనోపాధి ఉత్పాదన  రహదారి అనుసంధానం  ఆవాసం & గ్రామీణ మౌలిక సదుపాయాలు  సౌర, పవన విద్యుత్ ద్వారా పునరుత్పాదన ఇంధనం సహా ఇంధనం  గ్రామంలో ఐటి సామర్ధ్యంతో సాధారణ సేవా కేంద్రం ఏర్పాటు సహా టెలివిజన్ & టెలికాం అనుసంధానత  పర్యావరణ వ్యవస్థ పునరుజ్జీవనం  పర్యాటకం & సంస్కృతి ప్రోత్సాహం  ఆర్థికంగా కలుపుకుపోవడం  నైపుణ్యాల అభివృద్ధి & వ్యవస్థాపకత  వ్యవసాయం/ ఉద్యానవనాల పెంపకం, ఔషధ మొక్కలు / మూలికల పెంపకం తదితరాలు ఉన్నాయి.
జిల్లా కేంద్రీకృత ప్రణాళికను రూపొందించడం ద్వారా ఉనికిలో ఉన్న కేంద్ర, రాష్ట్ర ప్రభుత్వ పథకాలను కేంద్రీకరించడం వైబ్రెంట్ విలేజెస్ ప్రోగ్రాం  లక్ష్యం. ఎంపిక చేసిన గ్రామాలకు వైబ్రెంట్ విలేజ్ కార్యాచరణ ప్రణాళికలో జోడించేందుకు ప్రమేయానికి గుర్తించిన ప్రాంతాలలోని ప్రాజెక్టులపై అది దృష్టి పెడుతుంది.
ఈ విషయాన్ని హోం వ్యవహారాల మంత్రిత్వ శాఖ సహాయ మంత్రి శ్రీ నితీష్ ప్రమాణిక్ లోక్సభలో బుధవారం అడిగిన ప్రశ్నకు లిఖితపూర్వకంగా సమాధానమిస్తూ పేర్కొన్నారు.
జౌళి మంత్రిత్వ శాఖ
2030 సంవత్సరం నాటికి వస్త్రాల ఉత్పత్తిని 250 బిలియన్ డాలర్లకు, ఎగుమతులను 100 బిలియన్ డాలర్ల మేరకు సాధించేందుకు మార్గసూచిపై చర్చించిన కేంద్ర మంత్రి పియూష్ గోయల్.
అంతర్జాతీయ మార్కెట్లో ఇండియాను ఉన్నతస్థాయిలో నిలబెట్టేందుకు సమష్టి కృషి అవసరం : టెక్స్టైల్ మంత్రిత్వశాఖ చింతన్ శిబిర్లో కేంద్ర మంత్రి శ్రీ గోయల్
ఇండియా 2030 నాటికి 100బిలియన్ డాలర్ల టెక్స్టైల్ ఉత్పత్తుల తయారీ, 100 బిలియన్ డాలర్ల మేరకు ఎగుమతులు సాధించేలా చూసేందుకు మార్గసూచీపై కేంద్ర టెక్స్టైల్స్ , వినియోగదారుల వ్యవహారాలు, ఆహారం, ప్రజాపంపిణీ, వాణిజ్యం, పరిశ్రమల శాఖ మంత్రి శ్రీ పియూష్ గోయల్ చర్చించారు. కేంద్ర టెక్స్టైల్ మంత్రిత్వశాఖ ఏర్పాటు చేసిన చింతన్ శిబిర్లో అధికారులు, మంత్రిత్వశాఖ సిబ్బందితో మాట్లాడుతూ శ్రీ గోయల్, టెక్స్టైల్ రంగాన్ని మరింత అద్భుతంగా తీర్చిదిద్దేందుకు , అంతర్జాతీయ పోటీని తట్టుకునేలా చేసేందుకు,సమగ్ర వైఖరి అవసరమని పిలుపునిచ్చారు. వినూత్న ఆలోచనలతో ముందుకు రావలసిందిగా ఆయన వారిని కోరారు. మరింత మెరుగైన సేవలు అందించేందుకు సంస్థాగత వ్యవస్థను మరింత క్రమబద్ధీకరించాల్సిన ప్రాముఖ్యత గురించి ఆయన ప్రస్తావించారు. టెక్స్టైల్ మంత్రత్వశాఖ , ఈ రంగానికి చెందిన పలు అంశాలపై మేథో మధనం చేసేందుకు జూలై18న చింతన్ శిబిర్ను ఏర్పాటు చేసింది.
ఈ సమావేశాన్ని కేంద్ర టెక్స్ టైల్స్ శాఖ సహాయమంత్రి శ్రీమతి దర్శనా జర్దోష్ ప్రారంభించారు. ఈ సందర్భంగా ఆమె మాట్లాడుతూ దేశ ఆర్ధిక వృద్ధిలో టెక్స్టైల్ రంగ ప్రాముఖ్యతను వివరించారు. అలాగే, వాల్యూ చెయిన్లో ని అన్ని విభాగాలలో వృద్ధిని సాధించేందుకు సమష్టి కృషిపై దృష్టిపెట్టాల్సిన అవసరం గురించి ఆమె నొక్కి చెప్పారు.
టెక్స్ టైల్ మంత్రిత్వశాఖకు దేశవ్యాప్తంగా గల క్షేత్రస్థాయి సిబ్బంది, అధికారులు ఒక రోజంతా జరిగిన చింతన్ శిబిర్లో పాల్గొన్నారు.
ఎగుమతుల పెంపు, పెట్టుబడుల పెంపు, సుస్థిరత, సహజ ఫైబర్నుంచి స్వయంగా తయారు చేసిన ఫైబర్ వాడకం, సేవల అందుబాటుపెంపు వంటి అంశాలపై మేధో మథన చర్చలు నిర్వహించారు.
ఇందుకు సంబంధించి ఆయా అధికారులు, సిబ్బంది బృందాలు వివిధ సమస్యలకు పరిష్కారాలు, ప్రత్యేక సూచనలు చేశారు. సామర్ధ్యాల నిర్మాణ కమిషన్ తరఫున బృంద సెషన్ను ఏర్పాటుచేశారు. ఈ సమావేశంలో పాల్గొన్నవారి మధ్య సంప్రదింపులు, సమాచార బట్వాడాను మరింత మెరుగుపరిచేందుకు ఈ సమావేశం ఎంతగానో ఉపయోగపడింది.
జీవనవిధానాల శిక్షకుడు, ప్రేరణ అందించే ప్రసంగాలు చేసే గౌర్ గోపాల్ దాస్ , కామ ఆయుర్వేద సిఇఒ,సహ వ్యవస్థాపకుడు శ్రీ వివేక్ సాహ్నిలు తమ అనుభవాలను, ఆలోచనలను ఈ సమావేశంలో పాల్గొన్నవారితో పంచుకున్నారు.
గనుల మంత్రిత్వ శాఖ
నేషనల్ మినరల్ ఎక్స్ప్లోరేషన్ ట్రస్ట్ కి ప్రాజెక్ట్ ప్రతిపాదనలను సమర్పించడానికి నోటిఫైడ్ ఎక్స్ప్లోరేషన్ ఏజెన్సీలకు గనుల మంత్రిత్వ శాఖ సాధారణ సూచనలను జారీ చేస్తుంది
ఖనిజ అన్వేషణను మరింత వేగవంతం చేయడానికి కొత్త పధకం
దేశంలో ఖనిజ అన్వేషణ కార్యకలాపాలను వేగవంతం చేసే లక్ష్యంతో, కేంద్ర ప్రభుత్వం 'నేషనల్ మినరల్ ఎక్స్ప్లోరేషన్ ట్రస్ట్' ని స్థాపించింది. ఇది ప్రారంభించినప్పటి నుండి దేశవ్యాప్తంగా అన్వేషణ ప్రాజెక్టులను చేపట్టడానికి వివిధ నోటిఫైడ్ ఎక్స్ప్లోరేషన్ ఏజెన్సీలకు నిధులు సమకూరుస్తోంది.
దీని ప్రకారం, ఎన్ ఎం ఈ టీ  ఫండ్స్ ద్వారా ఖనిజ అన్వేషణ కోసం ఎన్ ఎం ఈ టీ  యొక్క ఛార్జీల షెడ్యూల్  ఆధారంగా ప్రతిపాదిత బ్లాక్ యొక్క ప్రాంతం/భూమి వాస్తవ స్థితి ధృవీకరణ పత్రంతో పాటు ప్రతిపాదనలను సమర్పించడానికి ఎన్ ఎం ఈ టీ ఎన్ ఈ ఏ  లకు ఫిబ్రవరి 24, 2021 నాటి సాధారణ సూచనలను జారీ చేసింది.
ఇప్పుడు, సంబంధిత రాష్ట్ర అధికారి నుండి ప్రతిపాదిత బ్లాక్ ఏరియా/భూమి  వాస్తవ స్థితి యొక్క ధృవీకరణ పత్రాన్ని అందించడంలో అనేక కేసుల్లో గణనీయమైన జాప్యం జరుగుతున్నట్లు గమనించబడింది. దీంతో దేశంలో ఖనిజాల అన్వేషణ లో అనవసర జాప్యం జరిగింది. కాబట్టి, ఎన్ ఎం ఈ టీ ఫండ్ కోసం ప్రాజెక్ట్ ప్రతిపాదనల సమర్పణ కోసం క్రింద ఇచ్చిన విధంగా మరింత స్పష్టమైన సాధారణ సూచనలు జారీ చేశారు.
మినరల్ ఎక్స్ప్లోరేషన్ కార్పొరేషన్ లిమిటెడ్. మరియు ఇతర నోటిఫైడ్ కేంద్ర ప్రభుత్వ రంగ సంస్థలు  స్టేట్ అథారిటీ నుండి ప్రతిపాదిత బ్లాక్ ఏరియా/భూమి  వాస్తవ స్థితికి సంబంధించి సర్టిఫికేట్ కోసం రాష్ట్ర ప్రభుత్వానికి అభ్యర్థన లేఖను పంపాలి. రాష్ట్ర ప్రభుత్వం 60 రోజులలోపు ప్రతిపాదిత బ్లాక్ ఏరియా/భూమి  వాస్తవ స్థితికి సంబంధించిన ధృవీకరణ పత్రాన్ని అందిస్తుంది. 60 రోజుల తర్వాత రాష్ట్ర ప్రభుత్వం నుండి సర్టిఫికేట్ అందని పక్షంలో, టెక్నికల్ కమ్ కాస్ట్ కమిటీ లో సాంకేతిక మరియు ఆర్థిక మూల్యాంకనం కోసం ప్రాజెక్ట్ ప్రతిపాదనను ఎన్ ఎం ఈ టీ సెక్రటేరియట్కు సమర్పించవచ్చు. ప్రాజెక్ట్ ప్రతిపాదన యొక్క సాంకేతిక మూల్యాంకనం సమయంలో ప్రతిపాదిత బ్లాక్ ఏరియా  వాస్తవ స్థితి గురించి స్పష్టం చేయడానికి డైరెక్టర్ ను, డైరెక్టరేట్/డిపార్ట్మెంట్ ఆఫ్ మైన్స్ అండ్ జియాలజీ, రాష్ట్ర ప్రభుత్వం టీసీసీ సమావేశానికి హాజరు కావాల్సిందిగా ఆహ్వానిస్తారు. సాంకేతిక-ఆర్థిక అనుకూలత ఆధారంగా, ప్రతిపాదిత ప్రాజెక్ట్ కి సంబంధించిన అన్వేషణను చేపట్టడానికి ఆమోదం ఇవ్వబడుతుంది. అన్వేషణ పనిని ప్రారంభించే ముందు, ఎం ఈ సీ ఎల్  మరియు ఇతర నోటిఫైడ్ కేంద్ర ప్రభుత్వ రంగ సంస్థలు బ్లాక్ ఏరియా ఎలాంటి లీజు హోల్డ్లో లేదని మరియు ఏ ఇతర రాష్ట్ర/కేంద్ర/ప్రైవేట్ అన్వేషణ ఏజెన్సీలు ప్రతిపాదిత బ్లాక్ ప్రాంతంలో అన్వేషణని చేపట్టలేదని నిర్ధారిస్తాయి. దేశంలో ఖనిజాల అన్వేషణను వేగవంతం చేయడానికి గనుల మంత్రిత్వ శాఖ ఈ ముఖ్యమైన కార్యచరణ ను తీసుకుంది మరియు ఖనిజాల అన్వేషణ లో స్వావలంబనను సాధించడంలో మరియు ఆర్థిక వృద్ధి మరియు ఉపాధిని ప్రోత్సహించడంలో సహాయపడుతుంది.
బొగ్గు మంత్రిత్వ శాఖ
50 అంబులెన్సుల కొనుగోలుకు రూ. 5 కోట్ల విరాళం
కోవిడ్ మీద పోరాడేందుకు నార్తర్న్ కోల్ ఫీల్డ్స్ లిమిటెడ్ సంస్థ 50 అంబులెన్స్ ల కోసం ఉత్తరప్రదేశ్ ప్రభుత్వానికి రూ. 5 కోట్లు విరాళంగా ఇచ్చింది. ఎన్ సి ఎల్ సిఎండి శ్రీ ప్రభాత్ కుమార్ సిన్హా, డైరెక్టర్  శ్రీ బిమలేందు కుమార్ ఈ మేరకు చెక్కును ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్ కు లక్నోలో అందజేశారు. " ఎన్ సి ఎల్ బొగ్గు కార్యకలాపాలు ఉత్తరప్రదేశ్, మధ్యప్రదేశ్ రాష్ట్రాలలో ఉన్నాయి. రాష్ట్రంలోని అన్ని థర్మల్ కేంద్రాలకూ అపరిమితమైన బొగ్గు అందజేస్తామని గౌరవ ముఖ్యమంత్రికి చెప్పాను. మా కార్పొరేట్ సోషల్ రెస్పాన్సిబిలిటీ లో భాగంగా ఒక కార్పొరేట్ పౌరునిగా రాష్ట్ర అభివృద్ధిలో భాగమవుతాం." అని ఎన్ సి ఎమ్ సిఎండి శ్రీ సిన్హా చెప్పారు.
మినీ రత్న కంపెనీ అయిన్ ఎన్ సి ఎల్, కోల్ ఇండియా అనుబంధ సంస్థలు మూడింటిలో ఒకటి. కోల్ ఇండియా సంస్థ ఏటా 10 కోట్ల బొగ్గు ఉత్పత్తి చేస్తుంది. ఈ కంపెనీ ఏటా 10 కోట్ల మెట్రిక్ టన్నులు అందజేస్తుంది. మొత్తం 10 బొగ్గు గనులు ఈ సంస్థ ఆధ్వర్యంలో ఉండగా నాలుగు ఉత్తరప్రదేశ్ లోని సోనేభద్ర జిల్లాలో ఉన్నాయి. అవే కంపెనీ మొత్తం ఉత్పత్తిలో 20% వాటా సొంతం చేసుకుంటాయి. కంపెనీ బొగ్గులో 57% ఉత్తరప్రదేశ్ లోని వినియోగదారులకు వెళుతుంది. మెజారిటీ వినియోగదారులు విద్యుత్ ప్లాంట్లే. కంపెనీ బొగ్గులో 14% పైగా ఉత్తర ప్రదేశ్ థర్మల్ విద్యుత్కేంద్రానికి అందుతుంది.
ఎన్ సి ఎల్ సంస్థ ఉత్తర ప్రదేశ్ లో సిఎస్ ఆర్ కార్యకలాపాలకింద అనేక అభివృద్ధి ప్రాజెక్టులు చేపట్టింది. గడిచిన ఐదేళ్లకాలంలో అనేక అభివృద్ధి పనుల నిమిత్తం రూ. 80 కోట్లకు పైగా ఖర్చు చేసింది. వీటిలో ఎక్కువ భాగం సోలార్ విద్యుత్ ద్వారా 80 ప్రాథమిక ఆరోగ్య కేంద్రాలకు, కాశీ లోని 13 ఘనరూప వ్యర్థాల నిర్వహణకు ఆర్థిక సహాయం అందించటం, బెనారస్ రైల్వే స్టేషన్ సమీపంలో ఎకో పార్క్ నిర్మాణం, 1800 ప్రభుత్వ పాఠశాలలకు ఫర్నిచర్ అందించటం, స్మార్ట్ క్లాస్ రూమ్స్ ఏర్పాటు, రోడ్లనిర్మాణం, యువతకు నైపుణ్య శిక్షణ ఉన్నాయి.